Donald Trump, la un pas să fie ventilat mecanic când a avut Covid. Dezvăluirile făcute de un apropiat al fostului preşedinte SUA.
NYT: Un prieten al lui Trump spune că fostul preşedinte a fost la un pas de ventilator. Nivelul de oxigen al lui Trump a scăzut până la 80%, când a avut Covid-19. Forma de Covid-19 pe care a avut-o Donald Trump a fost una moderat-severă.
Starea lui Donald Trump a fost mult mai rea decât au lăsat să se înţeleagă medicii lui, în octombrie, când a avut Covid-19. Unul dintre apropiaţii fostului preşedinte a spus pentru New York Times că Trump i-a mărturist că a fost la un pas să fie pus pe ventilator.Cu siguranţă, spune acesta, Trump a fost conectat la oxigen. Medicul Sean Conley a evitat, în octombrie, să spună dacă preşedintele are sau nu nevoie de oxigen. Când era întrebat de jurnalişti, refuza să dea detalii.New York Times scrie şi că Trump ar fi avut infiltraţii de lichid în plămâni. Tratamentul care i-a fost administrat este destinat bolnavilor cu forme grave: anticorpi monoclonali, dexametazonă, remedesivir.